CELEX: C2006/060/39
Language: et
Date: 2006-03-11 00:00:00
Title: Kohtuasi C-453/05: Eelotsusetaotlus, mille esitas Finanzgericht des Landes Brandenburg  23. novembri 2005.  aasta määrusega kohtuasjas Volker Ludwig  versus  Finanzamt Luckenwalde

11.3.2006   
            
            
               ET
            
            
               Euroopa Liidu Teataja
            
            
               C 60/20
            
         Eelotsusetaotlus, mille esitas Finanzgericht des Landes Brandenburg 23. novembri 2005. aasta määrusega kohtuasjas Volker Ludwig versus Finanzamt Luckenwalde
   (Kohtuasi C-453/05)
   (2006/C 60/39)
   Kohtumenetluse keel: saksa
   Euroopa Ühenduste Kohus on saanud Finanzgericht des Landes Brandenburg'i 23. novembri 2005. aasta määrusega kohtuasjas Volker Ludwig v. Finanzamt Luckenwalde esitatud eelotsusetaotluse, mis saabus kohtukantseleisse 20. detsembril 2005.
   Finanzgericht des Landes Brandenburg küsib Euroopa Kohtult eelotsust järgmistes küsimustes:
   
               1.
            
            
               Kas tegemist on vahendamisega nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (1) artikli 13 B osa punkti d alapunkti 1 tähenduses, kui maksukohustuslane, keda vajadusel esindab edasivolitusega esindaja, vahendab enda klientidele mitmete selliste pakkujate krediite, kellega ta on eelnevalt oma klientide suhtes kehtivates üldtingimustes kokku leppinud ja kellelt ta toote vahendamise eest saab tasu, isegi kui ta seejuures selgitab ja analüüsib klientide varanduslikku seisundit ning nende isiklikke ja rahalisi vajadusi, või on see teenus põhifinantsteenuse juurde kuuluv, sellest sõltuv kõrvalteenus, millele ei laiene direktiivi 77/388/EMÜ artikli 13 B osa punkti d alapunkt 1?
            
         
               2.
            
            
               Kas direktiivi 77/388/EMÜ artikli 13 B osa punkti d alapunktis 1 sätestatud krediidivahendamise käibemaksuvabastuse eeltingimuseks on, et
               
                           a)
                        
                        
                           ühelt poolt vahendaja ja teiselt poolt krediidisaaja ja/või krediidiandja vahel on otsene lepinguline suhe ja
                        
                     
                           b)
                        
                        
                           vahendaja peab ühendust võtma mitte ainult krediidisaaja, vaid ka krediidiandjaga ning temaga lepingu üksikasjad ise kokku leppima,
                        
                     või laieneb maksuvabastus ka vahendustasule, mida maksukohustuslane saab peaesindajalt, kelle nimel tema omakorda esineb suhtes klientidega edasivolitusega esindajana selle eest, et ta sõlmib nende klientidega tema poolt nimetatud pakkujatega krediidilepinguid ilma, et edasivolitusega esindaja ise võtaks krediidiandjaga ühendust?
            
         
      (1)  EÜT L 145, lk 1.